31.1.2023
EL
Επίσημη Εφημερίδα της Ευρωπαϊκής Ένωσης
L 28/19
Η παρέκκλιση που προβλέπεται στο πρώτο εδάφιο στοιχείο δ) εφαρμόζεται στα ενωσιακά αλιευτικά σκάφη που έχουν καταγράψει αλιεύματα λαβρακιού που αλιεύθηκαν μέσω της χρήσης σταθερών απλαδιών κατά την περίοδο από την 1η Ιουλίου 2015 έως τις 30 Σεπτεμβρίου 2016.
Σε περίπτωση αντικατάστασης ενωσιακού αλιευτικού σκάφους, τα κράτη μέλη δύνανται να επιτρέπουν την εφαρμογή των παρεκκλίσεων σε άλλο ενωσιακό αλιευτικό σκάφος, υπό την προϋπόθεση ότι δεν αυξάνεται ούτε ο αριθμός των ενωσιακών αλιευτικών σκαφών που υπόκεινται σε καθεμία από τις παρεκκλίσεις, ούτε η συνολική τους αλιευτική ικανότητα.
4.
Τα όρια αλιευμάτων που ορίζονται στην παράγραφο 3 δεν είναι δυνατόν να μεταφερθούν μεταξύ των αλιευτικών σκαφών.
5. 7k:
Στο πλαίσιο δραστηριοτήτων ερασιτεχνικής αλιείας, μεταξύ άλλων από την ακτή, στις διαιρέσεις ICES 4b, 4c, 6a και 7a έως
α) για την περίοδο από 1η Φεβρουαρίου έως 31 Μαρτίου 2023: i) για το λαβράκι επιτρέπεται μόνον αλιεία τύπου «σύλληψη και απελευθέρωση» με καλάμι ή καθετή· ii) απαγορεύονται η διατήρηση, η μετατόπιση, η μεταφόρτωση ή η εκφόρτωση λαβρακιού που αλιεύεται στην εν λόγω περιοχή· β) τον Ιανουάριο και από 1ης Απριλίου έως 31 Δεκεμβρίου 2023: i)
δεν επιτρέπεται να αλιεύονται και να διατηρούνται περισσότερα από δύο δείγματα λαβρακιού ανά αλιέα ανά ημέρα·
ii) το ελάχιστο μέγεθος λαβρακιού που μπορεί να διατηρηθεί είναι 42 cm· iii) σταθερά δίχτυα δεν χρησιμοποιούνται για την αλιεία ή τη διατήρηση του λαβρακιού.
6.
Η παράγραφος 5 ισχύει με την επιφύλαξη αυστηρότερων εθνικών μέτρων για την ερασιτεχνική αλιεία.»
Άρθρο 12 Μέτρα σχετικά με την αλιεία λαβρακιού στις διαιρέσεις ICES 8a και 8b 1.
Η Γαλλία και η Ισπανία, σύμφωνα με το άρθρο 4 παράγραφος 3 του κανονισμού (ΕΕ) 2019/472, εξασφαλίζουν ότι η θνησιμότητα λόγω αλιείας του αποθέματος λαβρακιού στις διαιρέσεις ICES 8a και 8b από την εμπορική και ερασιτεχνική αλιεία του δεν υπερβαίνει την τιμή του σημείου FMSY, όπως ορίζεται στο άρθρο 2 παράγραφος 5 του κανονισμού (ΕΕ) 2019/472. 2.
Στο πλαίσιο δραστηριοτήτων ερασιτεχνικής αλιείας, συμπεριλαμβανομένης της ερασιτεχνικής αλιείας από την ακτή, στις διαιρέσεις ICES 8a και 8b: α) δεν επιτρέπεται να αλιεύονται και να διατηρούνται περισσότερα από δύο δείγματα λαβρακιού ανά αλιέα ανά ημέρα· β) σταθερά δίχτυα δεν χρησιμοποιούνται για την αλιεία ή τη διατήρηση του λαβρακιού.
3.
Η παράγραφος 2 ισχύει με την επιφύλαξη αυστηρότερων εθνικών μέτρων για την ερασιτεχνική αλιεία.
Άρθρο 13 Μέτρα όσον αφορά την αλιεία χελιού 1.
Το παρόν άρθρο εφαρμόζεται στα ενωσιακά ύδατα, συμπεριλαμβανομένων των υφάλμυρων υδάτων, όπως εκβολές ποταμών, παράκτιες λιμνοθάλασσες και τα μεταβατικά ύδατα, και για τα ενωσιακά αλιευτικά σκάφη στις γεωγραφικές υποπεριοχές 1 έως 27 της ΓΕΑΜ.
Το παρόν άρθρο δεν εφαρμόζεται στη γεωγραφική υποπεριοχή 29 της ΓΕΑΜ. 2.
Απαγορεύεται η άσκηση εμπορικών αλιευτικών δραστηριοτήτων για το χέλι (Anguilla anguilla), είτε ως στοχευόμενο είδος είτε ως παρεμπίπτον αλίευμα, σε όλα τα στάδια της ζωής του για περίοδο τουλάχιστον έξι μηνών.
Για τον σκοπό αυτό, κάθε ενδιαφερόμενο κράτος μέλος καθορίζει μία ή περισσότερες περιόδους απαγόρευσης με την επιφύλαξη των ακόλουθων: α) κατά περίπτωση, η περίοδος ή οι περίοδοι απαγόρευσης μπορούν να διαφέρουν εντός ενός κράτους μέλους από μία αλιευτική ζώνη σε άλλη, ώστε να λαμβάνεται υπόψη το γεωγραφικό και χρονικό πρότυπο μετανάστευσης του χελιού στα διάφορα στάδια της ζωής του·